b'\n_START_ARTICLE_\nLvovas\n_START_SECTION_\nIstorija\n_START_PARAGRAPH_\nMiestas \xc4\xafkurtas 1256\xc2\xa0m. Miestas greitai pl\xc4\x97t\xc4\x97si ir jau 1272\xc2\xa0m. tapo Hali\xc4\x8do-Voluin\xc4\x97s kunigaik\xc5\xa1tyst\xc4\x97s sostine._NEWLINE_1349\xc2\xa0m. Lenkijos karalius Kazimieras III u\xc5\xbe\xc4\x97m\xc4\x97 miest\xc4\x85. Po septyneri\xc5\xb3 met\xc5\xb3, 1356\xc2\xa0m. Mageburgo teis\xc4\x99 paskatino miest\xc4\x85 pl\xc4\x97stis._NEWLINE_Po pirmojo Abiej\xc5\xb3 Taut\xc5\xb3 Respublikos padalijimo 1772\xc2\xa0m. miestas atiteko Austrijai. Miesto pavadinimas pakeistas \xc4\xaf Lemberg\xc4\x85. Valstybin\xc4\x97se \xc4\xafstaigose oficiali kalba\xc2\xa0\xe2\x80\x93 vokie\xc4\x8di\xc5\xb3, taip pat daugelis valdinink\xc5\xb3 mok\xc4\x97jo \xc4\x8dek\xc5\xb3 kalb\xc4\x85, ta\xc4\x8diau nepaisant to ukrainietyb\xc4\x97 buvo gerbiama ir tausojama. Lvovui buvo suteikta teis\xc4\x97 deleguoti savo atstovus \xc4\xaf parlament\xc4\x85 Vienoje. Nuo 1858-\xc5\xb3j\xc5\xb3 prad\xc4\x97ta naudoti dujin\xc4\xaf ap\xc5\xa1vietim\xc4\x85, o jau 1900 elektriniai \xc5\xa1viestuvai. 1883\xc2\xa0m. mieste prad\xc4\x97jo veikti telefonin\xc4\x97 linija. 1893 metais mieste paleistas pirmasis elektrinis tramvajus._NEWLINE_1918\xc2\xa0m. po pirmojo pasaulinio karo miestas tapo Vakar\xc5\xb3 Ukrainos liaudies respublikos (VULR) sostine. 1919\xc2\xa0m. VULR susijungus su ULR trumpai tapo provinciniu miestu \xc5\xa1alies vakaruose, ta\xc4\x8diau jau t\xc5\xb3 pa\xc4\x8di\xc5\xb3 met\xc5\xb3 pabaigoje pralaim\xc4\x97jus kar\xc4\x85 su lenkais Galicija, Voluin\xc4\x97 ir kitos Vakar\xc5\xb3 Ukrainos teritorijos atiteko Lenkijai. Lvove vis daugiau \xc5\xbemoni\xc5\xb3 \xc4\x97m\xc4\x97 \xc5\xa1nek\xc4\x97ti lenki\xc5\xa1kai._NEWLINE_Antrojo pasaulinio karo m\xc5\xab\xc5\xa1iai daugiausiai vyko miesto pietin\xc4\x97je dalyje, tod\xc4\x97l istoriniai paminklai ir pastatai nenukent\xc4\x97jo. Sovietams u\xc5\xbe\xc4\x97mus miest\xc4\x85 daugelis lenk\xc5\xb3 pasitrauk\xc4\x97 \xc4\xaf Vakar\xc5\xb3 Lenkij\xc4\x85, daugiausia \xc4\xaf Vroclav\xc4\x85. Lenk\xc5\xb3 kalba bei regionin\xc4\x97 jos tarm\xc4\x97 beveik nebenaudojama. Lvovas ypa\xc4\x8d i\xc5\xa1sipl\xc4\x97t\xc4\x97 5 ir 6 pra\xc4\x97jusiojo am\xc5\xbeiaus de\xc5\xa1imtme\xc4\x8diuose._NEWLINE_Nuo 1991-\xc5\xb3j\xc5\xb3 nepriklausomos Ukrainos miestas, da\xc5\xbenai neoficialiai \xc4\xafvardijamas kaip Vakar\xc5\xb3 Ukrainos sostin\xc4\x97.\n_START_SECTION_\nGeografija\n_START_PARAGRAPH_\nMiestas i\xc5\xa1sid\xc4\x97st\xc4\x99s prie Poltvos up\xc4\x97s.\n_START_SECTION_\nLietuviai\n_START_PARAGRAPH_\nNuo 1340\xc2\xa0m. iki 1349\xc2\xa0m. Lvov\xc4\x85 vald\xc4\x97 Gedimino s\xc5\xabnus Liubartas. Ukrainai 1991\xc2\xa0m. tapus nepriklausoma valstybe, Lvove \xc4\xafsteigtas lietuvi\xc5\xb3 ir ukrainie\xc4\x8di\xc5\xb3 labdaros fondas, vykdantis aktyvi\xc4\x85 lietuvi\xc5\xa1k\xc4\x85 kult\xc5\xabrin\xc4\x99 ir \xc5\xa1vietimo veikl\xc4\x85. Nuo 2000\xc2\xa0m. Lvove veikia Lietuvos garb\xc4\x97s konsulatas. 2002\xc2\xa0m. Lvovo mieste ir Lvovo srityje gyveno apie 400 lietuvi\xc5\xb3.\n_START_SECTION_\nTransportas\n_START_PARAGRAPH_\nLvovas\xc2\xa0\xe2\x80\x93 stambus Ukrainos transporto mazgas. Miesto tranporto sistem\xc4\x85 sudaro tarptautinis oro uostas, gele\xc5\xbeinkelis, automagistraliniai automobil\xc5\xb3 keliai, vie\xc5\xa1asis transportas (autobusai, troleibusai, tramvajai).\n_START_SECTION_\nAutobusai bei troleibusai\n_START_PARAGRAPH_\nTroleibus\xc5\xb3 tinklas Lvove \xc4\xafkurtas 1952-\xc5\xb3j\xc5\xb3 lapkri\xc4\x8dio 27-\xc4\x85j\xc4\x85. Nuolat ple\xc4\x8diasi. \xc5\xa0iandien autobusai kursuoja 11 mar\xc5\xa1rutais. Daugiausia naudojamos transporto priemon\xc4\x97s: LAZ, JUMZ, \xc5\xa0koda._NEWLINE_Tiek autobus\xc5\xb3 tiek troleibus\xc5\xb3 parkas (transporto priemon\xc4\x97s) nuolat atnaujinamos.\n_START_SECTION_\nTramvajus\n_START_PARAGRAPH_\nMiesto tramvajus atidarytas 1880-aisias. 2005-aisias tramvaj\xc5\xb3 park\xc4\x85 sudar\xc4\x97 apie 220 vagon\xc5\xb3, daugiausiai \xc4\x8cekoslovakijos gamybos. Bendras linij\xc5\xb3 ilgis vir\xc5\xa1ijo 80\xc2\xa0km.\n_START_SECTION_\nMetropolitenas\n_START_PARAGRAPH_\nPagal miesto pl\xc4\x97tros plan\xc4\x85, lengvojo metropoliteno statyba numatyta 2020\xe2\x80\x932030-iesiems metams. Pasak Lvovo politik\xc5\xb3 metropolitenas i\xc5\xa1spr\xc4\x99st\xc5\xb3 transporto kam\xc5\xa1\xc4\x8di\xc5\xb3 problemas.\n_START_SECTION_\nAutomobiliai\n_START_PARAGRAPH_\nMiest\xc4\x85 kert\xc4\x85 tarptautiniai keliai M09, M10, M11 (visi \xc4\xaf Lenkij\xc4\x85; \xc5\xa1iuo metu ruo\xc5\xa1iantis Euro 2012 rekonstruojami), M06 (Kijevas-\xc4\x8copas toliau \xc4\xaf Vengrij\xc4\x85) sutampantis su tarptautiniu keliu E40 ir daugelis kit\xc5\xb3.\n_START_SECTION_\nTurizmas\n_START_PARAGRAPH_\nYra gotikin\xc4\x97 Lotyn\xc5\xb3 katedra (XIV-XV a.) su renesansin\xc4\x97mis kapelomis (XVII a.), baroko stiliaus bernardin\xc5\xb3 (XVII a.), j\xc4\x97zuit\xc5\xb3 (XVII a.), dominikon\xc5\xb3 (XVIII a.) ba\xc5\xbeny\xc4\x8dios, \xc5\xa0v. Juro katedra (XVIII a.).\n_START_SECTION_\n\xc5\xa0vietimas ir kult\xc5\xabra\n_START_PARAGRAPH_\nLvove veikia seniausias \xc5\xa1alyje Nacionalinis Ivano Franko Universitetas. Yra 4 teatrai (tarp j\xc5\xb3\xc2\xa0\xe2\x80\x93 operos ir baleto), 12 muziej\xc5\xb3 (\xc5\xbeymiausi\xc2\xa0\xe2\x80\x93 Ukrainos meno, architekt\xc5\xabros ir buities, etnografijos ir dail\xc4\x97s amat\xc5\xb3, Dail\xc4\x97s galerija).\n_START_SECTION_\nEkonomika\n_START_PARAGRAPH_\nI\xc5\xa1vystyta ma\xc5\xa1in\xc5\xb3 pramon\xc4\x97, gaminami autobusai \xe2\x80\x9eLAZ\xe2\x80\x9c, \xc5\xbeem\xc4\x97s \xc5\xabkio ma\xc5\xa1inos, radiotechnika, stakl\xc4\x97s, metal\xc5\xb3 apdirbimas, lengvoji, poligrafijos, maisto, naftos, chemijos ir_NEWLINE_vaist\xc5\xb3 pramon\xc4\x97. Ukrainos moksl\xc5\xb3 akademijos Vakar\xc5\xb3 filialas._NEWLINE_er\n_START_SECTION_\nSportas\n_START_PARAGRAPH_\nLvov\xc4\x85 \xc5\xa1alies futbolo \xc4\x8dempionatuose atstovauja Lvovo \xe2\x80\x9eKarpatai\xe2\x80\x9c ir Lvovo \xe2\x80\x9eLvovas\xe2\x80\x9c. XX a. tarpukariu miesto klubai LKS Pogo\xc5\x84 Lw\xc3\xb3w ir LKS Sparta Lw\xc3\xb3w \xc5\xbeaid\xc4\x97 Lenkijos pirmenyb\xc4\x97se.'